Die stuk engels wat jy aanhaal gaan oor Heilige Gees ontvang, gebeur nie om fisies met water gedoop te word nie. Jy kry dit as vas jy Jesus as Verlosser aanvaar, en in Hom glo, en Hom innooi in jou lewe.
Die doop met water is slegs 'n teken dat jy die ou mens afle, en opstaan as nuwe mens in Christus en reeds weergebore is, dis al.
Die kort antwoord is 'n gebrek aan geloof of 'n verkeerde geloof(bygeloof). Beide die sieke en geneser kan genesing so verhoed.
Dit gaan oor mag en outoriteit. Elke mens het 'n Godgegewe reg om te glo wat hy wil en dit sal vir elkeen wees volgens sy geloof. Wanneer iemand glo God het hom siek gemaak het geen mens die outoriteit om hom teen sy wil, wat hy glo God se wil is, te genees nie. As jy nie die outoriteit het nie sal jy ook nie die mag he om die siekte te verdryf nie. God self maak nie eers iemand teen Sy wil gesond nie.
Ek dink hierdie is naby aan die regte antwoord. Ons reaksie op die genade is om dit net te aanvaar en daarom, omdat ons dit aanvaar, gedoop te word. Die doop is dus vir my nie net 'n teken van ons verlosiing of skoonwas van sonde nie, maar ook 'n werklike handeling van my kant af om te sê dat ek God se genade en verlossing deur Jesus aanvaar.
Ek verstaan wat jy sê, maar ek glo glad nie dat God iemand wat Sy kind is doelbewus sal siek maak nie. As ek reg onthou uit vorige gesprekke sien jy dit anders, maar ek glo dit nie.
Ek stem saam met jou, God maak nie Sy kinders siek nie, Hy vermoor ons nie, Hy stuur nie barbare om ons te vermoor nie, Hylewer ons nie uit aan die vyand nie, nooit nie.
Jy vra hoekom sukkel jy om dit uit te leef. Die antwoord is 'n gebrek aan geloof. By jou of by die persoon vir wie jy bid. Die fout kan tog nie by God le nie.
Outoriteit is nie so eenvoudig nie. God het nie vir al Sy kinders al die outoriteit gegee nie. Ons kan byvoorbeeld nie iemand genees teen sy wil nie. Ons kan nie iemand genees wat gebind is deur 'n verslawing sonder om eers die verslawing aan te spreek nie. Mense gee hul outoriteit as kinders van God weg vir verskeie redes, dit maak dat ons nie outoriteit het om hulle te help nie.
@472 Groot plesier, ek is bly jul maak tyd vir die videos. Mens leer elke dag en dis vervullend om by iemand te leer wat baie lief is vir die Here en wat ook so mooi verduidelik.
@472 Oor doop – ek stem saam die Sewende Dag se Adventiste haak vas met baie reels. God se Woord se duidelik as jy die pad van reels wil volg moet jy elke reel onderhou en dat jy vervloek sal wees indien jy selfs een daarvan nie nakom nie. Dus in engels: “Righteousness by Law or Righteousness by Faith” – lees Romeine hieroor. My opinie is dat jy nie noodwendig deur 'n Pastoor of Doom gedoop moet word nie, jy kan gedoop word deur enigiemand wat in Jesus se voetspore loop. Ek bedoel as jy op 'n eiland sit en daar is geen dominees of pastore nie - beteken dit jy kan nie gedoop word nie? Nee wat, wanneer die Gees jou lei en daar is water en jy is saam met nog 'n gelowige - doop! Jy kan tot in jou eie bad gedoop word – die aksie is simbolies. Ons was die ‘ou’ mens af en staan ‘nuut’ weer saam met Jesus Christus op.